Дэн Стивенс

**Дэ́ниел Джо́натан (Дэн) Сти́венс** (; 10 қазан 1982, Кройдон, Лондон) — британдық актёр. «Аббатство Даунтон» телесериалының Мэттью Кроули рөлімен танымал.

## Балалық шағы
Стивенс туылғаннан бері асырап алынған және Кройдонда, мұғалімдер отбасында өскен. Оның інісі де асырап алынған.

Бүлікші жастық кезінен кейін Стивенс Тонбридж мектебіне (Кенттегі жекеше мектеп-интернат) түсті. Сол жерде ол театрмен қызыққан. "Макбетте" бас рөлге тыңдалымды өткен. Сол кезде оның мұғалімі жазушы Джонатан Смит болған. Кембридждегі Эммануэль колледжінде ағылшын әдебиетін оқуды жалғастырған және курста үздік студент болған. Бітіруші курсында өз уақытының үлкен бөлігін театрға бөлген. Ол Кембридж университетінің «Footlights» театралдық клубының және Марлоу қоғамының мүшесі болған және Ұлттық жастар театрінда актерлік тәжірбиені алған. Бірінше рет ол режиссер сэр Питер Холлдың көзіне "Макбеттің" өндірісінде түскен. Стивенс осы пьесада бас рөлді ойнаған, ал Холлдың қызы Ребекка леди Макбетті ойнады.

Стивенс кәсіби актерлік мансабын 2004 жылы Холл оны Шекспирдің «сізге ұнайтындай» комедиясының қойылымында Орландо рөліне шақырған кезде бастады. Тур аясында қойылым Кингстондағы Темза Роуз театрында, Нью-Йорктегі Бруклин музыка академиясында, Сан-Францискодағы Карран театрында және Лос-Анджелестегі Ахмансон театрында көрсетілді. Дебют актерге Ұлыбритания мен АҚШ сыншыларының жақсы пікірлерін берді, сондай-ақ, Ян Чарлсон сыйлығының номинациясын алды.

2006 жылы Стивенс Алан Холлингхерсттің Букер сыйлығын алған «Сұлулық желісі» романының қойылымында Ник Гест рөлін сомдады. Сол жылы ол Питер Боулз және Джуди Денчпен бірге Лондондағы Хаймаркет театрында Ноэль Ковардтың «Шөп безгегінде» Саймон Блиссті ойнады; режиссері Питер Холл болды. Ол сондай-ақ Дракула  қойылымындағы Лорд Холмвудтың рөлін және Эмми сыйлығының лауреаты Максвелл фильміндегі Базил Брукстың рөлін сомдады. Сол жылы ол Screen International ертеңгі күннің жұлдызы деп аталды.

2008 жылы Стивенс Джейн Остиннің «Сезім мен сезімталдық» романының бейімделуінде Эдвард Феррарстың рөлін ойнады, сонымен қатар Ноэль Ковардтың «Құйын» романында ойнады. 2009 жылы актер Мишель Докеридің қатысуымен «Бұранданың бұралуы» әңгімесінің желісімен түсірілген қойылымда пайда болды (ол кейінірек «Даунтон аббаттығында» бірге ойнайды). Сол жылы Стивенс Вест-Эндке оралды,онда ол Том Стоппардтың «Аркадиядағы» Септимус Ходж рөлін ойнады.

2022 жылдың мамырында Стивенстің Годзилла Конгқа қарсы сиквелдінің жалғасындағы басты кейіпкер рөліне шақыруы туралы ақпарат пайда болды.

Стивенс 2011 жылы бірнеше достарымен бірге құрған The Junket онлайн басылымының бас редакторы болды.

Ағылшын тілінен басқа француз және неміс тілдерін еркін меңгерген.

## Жеке өмірі
Стивенс оңтүстікафрикалық джаз әншісі Сьюзи Хариетке үйленген. Әйелі қазір ән мұғалімі. Олар 2006 жылы, Англиядағы Шеффилдте әр түрлі театрларда ойнағанда кездескен. Жұбайлардың үш баласы бар: екі қыз - Уиллоу (2009) және Иден (2016), және бір ұл - Обри (2012). Ребекка Холл Уиллоудың шоқындырылған анасы болып табылады.

## Фильмография

## Сілтемелер

* 
* 
* https://www.instagram.com/thatdanstevens/
* https://ru.wikipedia.org/wiki/%D0%A1%D1%82%D0%B8%D0%B2%D0%B5%D0%BD%D1%81,_%D0%94%D1%8D%D0%BD

## Дереккөздер